CELEX: 62009CN0340
Language: ro
Date: 2009-08-25 00:00:00
Title: Cauza C-340/09: Acțiune introdusă la 25 august 2009 — Comisia Comunităților Europene/Regatul Spaniei

24.10.2009   
            
            
               RO
            
            
               Jurnalul Oficial al Uniunii Europene
            
            
               C 256/15
            
         Acțiune introdusă la 25 august 2009 — Comisia Comunităților Europene/Regatul Spaniei
   (Cauza C-340/09)
   2009/C 256/29
   Limba de procedură: spaniola
   
      Părțile
   
   
      Reclamantă: Comisia Comunităților Europene (reprezentanți: S. Pardo Quintillán și D. Recchia, agenți)
   
      Pârât: Regatul Spaniei
   
      Concluziile reclamantei
   
   
               —
            
            
               Constatarea faptului că Regatul Spaniei, în cazul anumitor grădini zoologice situate în Aragon, în Principatul Asturias, în Insulele Baleare, în Insulele Canare, în Cantabria, în Castilia-Leon, în Comunitatea Valenciei, în Extremadura și în Galicia,
               
                           —
                        
                        
                           prin negarantarea faptului că, cel târziu la data prevăzută de Directiva 1999/22/CE (1) a Consiliului din 29 martie 1999 privind animalele sălbatice din grădini zoologice, toate grădinile zoologice situate pe teritoriul său dispun de o autorizație valabilă acordată potrivit prevederilor articolului 4 alineatele (2) și (3) din directiva menționată și, în ceea ce privește Aragon, Principatul Asturias, Insulele Canare, Cantabria și Castilia-Leon, potrivit prevederilor articolului 4 alineatul (4) din directivă și
                        
                     
                           —
                        
                        
                           prin neadoptarea măsurilor de închidere a grădinilor zoologice care nu dispun de autorizație, potrivit celor prevăzute la articolul 4 alineatul (5) din directivă,
                        
                     nu și-a îndeplinit obligațiile care îi revin în temeiul articolului 4 alineatele (2), (3), (4) și (5) din directiva menționată anterior;
            
         
               —
            
            
               obligarea Regatului Spaniei la plata cheltuielilor de judecată.
            
         
      Motivele și principalele argumente
   
   Comisia consideră că Regatul Spaniei:
   
               —
            
            
               nu a garantat că, cel târziu la data prevăzută de directivă, toate grădinile zoologice situate pe teritoriul său dispun de o autorizație valabilă acordată potrivit dispozițiilor articolului 4 alineatele (2), (3) și, în ceea ce privește Aragon, Principatul Asturias, Insulele Canare, Cantabria și Castilia-Leon, potrivit dispozițiilor articolului 4 alineatul (4) din directivă;
            
         
               —
            
            
               nu a adoptat, în privința grădinilor zoologice fără autorizație, măsurile de închidere potrivit prevederilor articolului 4 alineatul (5) din directivă.
            
         
      (1)  JO L 94, p. 24, Ediție specială, 15/vol. 5, p. 27.